《景荀筑室伟甚诗以赞之》
宋代·李处权

将老从君得所图，交情及我岁寒余。
适闻蒋诩开三迳，且喜扬雄就一区。
尽取风烟多种竹，雅为窗室便看书。
无钱可买墙西地，决眦云峰正起予。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。